CELEX: C2004/300/61
Language: da
Date: 2004-12-04 00:00:00
Title: Sag C-426/04 P: Appel iværksat den 4. oktober 2004 af Det Europæiske Genopbygningsagentur (AER) til prøvelse af dom afsagt den 7. juli 2004 af De Europæiske Fællesskabers Ret i Første Instans (Fjerde Afdeling) i sag T-175/03, Norbert Schmitt mod Det Europæiske Genopbygningsagentur (AER)

4.12.2004   
            
            
               DA
            
            
               Den Europæiske Unions Tidende
            
            
               C 300/32
            
         Appel iværksat den 4. oktober 2004 af Det Europæiske Genopbygningsagentur (AER) til prøvelse af dom afsagt den 7. juli 2004 af De Europæiske Fællesskabers Ret i Første Instans (Fjerde Afdeling) i sag T-175/03, Norbert Schmitt mod Det Europæiske Genopbygningsagentur (AER)
   (Sag C-426/04 P)
   (2004/C 300/61)
   Ved De Europæiske Fællesskabers Domstol er der den 4. oktober 2004 iværksat appel af Det Europæiske Genopbygningsagentur (AER), ved avocats Albert Coolen, Jean-Noël Louis, Etienne Marchal og Sébastien Orlandi, til prøvelse af dom afsagt den 7. juli 2004 af De Europæiske Fællesskabers Ret i Første Instans (Fjerde Afdeling) i sag T-175/03, Norbert Schmitt mod Det Europæiske Genopbygningsagentur (AER).
   Appellanten har nedlagt følgende påstande:
   Det fastslås:
   
               —
            
            
               at dommen afsagt af Retten (Fjerde Afdeling) den 7. juli 2004 i sag T-175/03 (Norbert Schmitt mod Det Europæiske Genopbygningsagentur) ophæves.
            
         Der træffes en ny afgørelse med følgende indhold:
   
               —
            
            
               Det Europæiske Genopbygningsagentur frifindes i det af sagsøgeren i første instans anlagte annullationssøgsmål til prøvelse af AER's afgørelse af 25. februar 2003 om at opsige dennes kontrakt som midlertidigt ansat.
            
         
               —
            
            
               Sagsøgeren i første instans, sagsøgte i appelsagen, tilpligtes at betale sagens omkostninger i appelsagen.
            
         Søgsmålsgrunde og væsentligste argumenter:
   Retten i Første Instans har tilsidesat forbuddet mod at træffe afgørelse ultra petita, idet den har baseret sin afgørelse på anbringender og argumenter, der hverken er blevet rejst direkte eller uddybet tilstrækkeligt af sagsøgeren i første instans.
   Retten har desuden begået en retlig fejl ved at fortolke artikel 4 i den med Norbert Schmitt indgåede kontrakt om ansættelse som midlertidig ansat således, at artiklen begrænser agenturets adgang til at opsige denne kontrakt udelukkende til de situationer, som følger af en væsentlig begrænsning af eller ophør af agenturets aktiviteter før udløbet af dettes mandat.
   Endelig har Retten ligeledes begået en retlig fejl ved at antage, at den berettigede forventning hos sagsøgeren i første instans var blevet tilsidesat, eftersom det af dommens begrundelse fremgår, at sagsøgeren ikke havde modtaget noget præcist, ubetinget og samstemmende tilsagn, som var i overensstemmelse med reglerne i ansættelsesvilkårene for de øvrige ansatte, om at kunne forblive i tjenesten, indtil udløbet af agenturets effektive mandat.